ADILE
KENGA adwelie kɛlata biala. Nea tɛlevihyɛne anzɛɛ tie riledio zo edwɛkɛ. Ɛtanelilɛ, konle nee amumuyɛyɛlɛ nwo edwɛkɛ ngome ala a ɛte a! Dwenle ɛdawɔ mumua ne wɔ ngyegyelɛ nwo nea. Bie a ɛnee anwodolɛ anzɛɛ dɔvolɛ bie ewule ɛlɛmaa wɔali nyane kpole. Ɛbahola wɔade nganeɛ kɛ sonla kpalɛ Dwobu, mɔɔ hanle kɛ ye “anwubɛnyunlu ɛnlɛ awieleɛ” la.—Dwobu 3:26.
Biza ɛ nwo kɛ:
Baebolo ne fa mualɛ mɔɔ yɛ ahunludwolɛ la ye kpuyia ɛhye mɔ anloa.
“Ɔbakyikyi bɛ nye anwo monle. Ewule ɛnle ɛkɛ bieko, monle ɛnle ɛkɛ, nyane ɛnle ɛkɛ, ɛzunlɛ ɛnle ɛkɛ ne bieko.”—Yekile 21:4
“Abuburama bawuluwulu kɛ ahɛtɛboɛ.”—Ayezaya 35:6
“Anyenzinlirama anye badukue.”—Ayezaya 35:5
‘Bɛdabɛ mɔɔ bɛwɔ ngakyelɛ nla ne mɔ anu la amuala . . . bavinde.’—Dwɔn 5:28, 29
“Awie biala mɔɔ wɔ sua ne azo la ɛnrɛha kɛ, ‘Me nwo ɛdo me.’”—Ayezaya 33:24
‘Aleɛ dɔɔnwo babu azɛlɛ ne azo.’—Edwɛndolɛ 72:16
Mmaka ye ndɛndɛ kɛ mɔɔ bɛha la le adwenle nzuzulɛ mgbane ala. Nyamenle ɛbɔ ɛwɔkɛ kɛ ɔbava ninyɛne ɛhye mɔ yeara, na Baebolo ne kilehile kɛzi ɔbayɛ ye zɔ la anu.
Tɛ yemɔ anwo edwɛkɛ angomekye a wɔ Baebolo ne anu a. Ɔmaa ɛnyia mɔɔ ɛlua zolɛ a ɛbanyia asetɛnla mɔɔ nɔhalɛ ahunludwolɛ wɔ nuhua kɛkala la. Gyinla ekyii, na suzu ɛdawɔ mumua ne wɔ adwenledwenle nee wɔ ngyegyelɛ nwo nea. Ɔbahola yeayɛ ezukoa nwo edwɛkɛ, abusua nu ngyegyelɛ, anwodolɛ anzɛɛ dɔvolɛ bie mɔɔ ɛwu. Baebolo ne kola boa wɔ ɔmaa ɛdi wɔ ngyegyelɛ nwo gyima ɛnɛ, na ɔmaa wɔ ahonle tɔ wɔ azule nu ɔlua kpuyia ɛhye mɔ mɔɔ ɔfa nwolɛ mualɛ ɔmaa la azo:
Buluku ɛhye mɔɔ ɛlɛkenga la kile kɛ ɛkulo kɛ ɛnwu mɔɔ Baebolo ne kilehile la. Buluku ɛhye baboa wɔ. Yɛ ye nzonlɛ kɛ ɛdendɛkpunli ko biala kpuyia wɔ mukelɛ ne abo ɛkɛ. Menli mgbe dɔɔnwo mɔɔ Gyihova Alasevolɛ nee bɛ sukoa Baebolo ne la anye ɛlie kpuyia nee nyelebɛnloa mɔɔ bɛfa bɛsuzu nwolɛ la anwo. Yɛze kɛ ɛdawɔ noko ɛ nye balie nwolɛ. Kɛkala mɔɔ ɛlɛsukoa mɔɔ Baebolo ne kilehile amgba mɔɔ yɛ anyelielɛ na eza ɔyɛ ahunludwolɛ la ɔrɛla ye kɛ Nyamenle bayila wɔ!
MBULUKU nee ngɛlata 66 a wɔ Baebolo ne anu a. Bɛhyehyɛ ɛhye anu bɛyɛ ye adile nee ngyehyɛnu amaa bɛ ɛnwunlɛ anyɛ se. Saa bɛtwe adwenle bɛkɔ ngɛlɛlera bie azo wɔ buluku ɛhye anu a, nɔma ne mɔɔ lumua la kile Baebolo buluku anzɛɛ kɛlata ne ati, na mɔɔ doa zolɛ la kile ngyɛnu ne. Kɛ neazo la, “2 Temɔte 3:16” kile Temɔte kɛlata mɔɔ tɔ zo nwiɔ, tile 3, ngyɛnu 16.
Saa ɛkenga ngɛlɛlera mɔɔ wɔ buluku ɛhye anu la a ɔnrɛhyɛ ɛbanwu Baebolo ne anu edwɛkɛ ne kpalɛ. Yemɔti, yɛ ngyehyɛleɛ kenga Baebolo ne dahuu. Saa ɛkenga adile nsa mɔɔ kɔ nnu kenle ko a, ɛbahola wɔagenga Baebolo ne amuala wɔ ɛvolɛ ko anu.
kmb_Latn twi_Latn nus_Latn twi_Latn kbp_Latn nus_Latn kon_Latn twi_Latn twi_Latn dyu_Latn dyu_Latn twi_Latn bam_Latn twi_Latn twi_Latn